જો આપણો આર્થિક દેખાવ કથળી જશે તો તમામ ભૂરાજકીય સક્રિયતા પર બ્રેક લાગી જવાની છે અને બિડેનની હાલની ભારત-મુલાકાતનો બીજો એજન્ડા એ જ છે. તેમણે મુંબઈમાં ભારતના બિઝનેસ-માંધાતાઓ સાથેની મુલાકાતમાં આપણી આર્થિક સ્થિતિ વિશે જાહેરમાં ચિંતા વ્યક્ત કરી હતી. અગાઉ જ્યૉર્જ બુશ અને ત્યાર પછી બરાક ઓબામા સાથે આવેલાં અમેરિકી બિઝનેસ પ્રતિનિધિ મંડળોની ઉત્તેજના આજે સમી ગઈ છે, કારણ કે વિદેશી રોકાણકારો ભારતીય બજારમાં પ્રવેશ આડેના અવરોધો, નબળી માળખાકીય સુવિધાઓ અને રાજકીય ભ્રષ્ટાચાર જેવી ઘણી સમસ્યાઓનો સામનો કરી રહ્યા છે. આપણા વડા પ્રધાન મનમોહન સિંહે પણ બિડેન સમક્ષ આપણા મંદ પડી રહેલા અર્થતંત્રની રજૂઆત કરી હતી અને તેમની મુલાકાત અગાઉ જ કેન્દ્ર સરકારે ટેલિકૉમમાં ૧૦૦ ટકા, સંરક્ષણમાં ૪૮ ટકા વિદેશી રોકાણ અને ખાદ્ય સુરક્ષા ખરડાના વટહુકમ જેવાં સુધારાનાં પગલાંની પરવાનગી આપી હતી. જોકે આગામી વર્ષે આવી રહેલી લોકસભાની ચૂંટણીઓને ધ્યાનમાં લેતાં શ્ભ્ખ્ સરકાર માટે લોકપ્રિય કલ્યાણ યોજનાઓ પર લગામ કસવાનું અઘરું બની રહેવાનું છે અને એથી આપણી ચાલુ ખાતાની વધી રહેલી ખાધ અને અંદાજપત્રીય ખાધ આ સ્થિતિને વધુ વણસાવી રહી છે.